जो लोग शिन चान कार्टून शो से परिचित नहीं है उनको बताना चाहूँगा कि ये जापानी कार्टून शो हंगामा टीवी पर आता है और छोटे-बड़े बच्चों के साथ-साथ बड़ों में भी काफी लोकप्रिय हो रहा है । परसों यानि १९ जून को ये भारत में अपने प्रसारण का एक साल पूरा कर लेगा। वैसे सबसे पहले आज से १५ साल पूर्व ये शो 'क्रेयन शिन चान ' के नाम से जापान के एक चैनल टीवी आशी से प्रसारित होना शुरु हुआ था। आज इसका प्रसारण भारत के आलावा उत्तरी और दक्षिणी अमेरिका और यूरोप में भी सफलतापूर्वक हो रहा है।